PALANGOS ŠVIETIMO PAGALBOS TARNYBOS VADOVO 2019 METŲ VEIKLOS ATASKAITA

1. Įstaigos pristatymas:

1.1. Biudžetinė įstaiga Palangos švietimo pagalbos tarnyba. Adresas: Vasario 16-osios g. 6, LT-00129. El. paštas: info@palangosspt.lt

1.2. Įstaigos direktorė – Vilma Želvienė. Vadybinis stažas – 15 metų.

1.3. Darbuotojai:

1.3.1. Iki 2019 m. spalio 1 d.

|  |  |  |  |
| --- | --- | --- | --- |
| Administracijos darbuotojai (direktorius ir jo pavaduotojai, vyr. finansininkas, skyrių, poskyrių vadovai) | Pedagogai  | Pagalbos specialistai | Kiti darbuotojai (bibliotekininkai, darbininkai, valytojai, budėtojai ir kt.) |
| Skaičius | Etatai | Skaičius | Pedagoginių valandų skaičius | Etatai | Skaičius | Etatai | Skaičius |
| 2 | 1,5 | 1,5 | 60  | 4 | 7 | 0,5 | 1 |

 1.3.2. Nuo 2019 m. spalio 1 d.

|  |  |  |  |
| --- | --- | --- | --- |
| Administracijos darbuotojai (direktorius ir jo pavaduotojai, vyr. finansininkas, skyrių, poskyrių vadovai) | Pedagogai  | Pagalbos specialistai | Kiti darbuotojai (bibliotekininkai, darbininkai, valytojai, budėtojai ir kt.) |
| Skaičius | Etatai | Skaičius | Pedagoginių valandų skaičius | Etatai | Skaičius | Etatai | Skaičius |
| 3 | 2,5 | 2 | 80 | 4 | 6 | 6,5 | 7 |

1.4. Biudžetas (biudžetinių metų pabaigos duomenys):

|  |  |  |
| --- | --- | --- |
| Finansiniai šaltiniai | 2018 m. tūkst. Eur | 2019 m. tūkst. Eur |
| Savivaldybės biudžetas SB | 81,0 | 102,8 |
| Specialiosios programos lėšos (pajamos už paslaugas) SB(SP) | 3,6 | 1,3 |
| Specialiosios programos lėšos (įplaukos iš biudžetinių įstaigų) | 22,9 | 24,5 |
| Valstybės biudžeto specialioji tikslinės dotacijos SB(VB) |  |  |
| Europos sąjungos paramos lėšos ES | 25 |  |
| Valstybės biudžeto specialioji tikslinė dotacija moksleivio krepšeliui finansuoti SB(MK) | 22,1 | 36, 3 |
| Kitos lėšos (labdara, parama, 2%GM) | 0,4 | 0,3 |

2. Įstaigos veiklos rezultatai:

Įgyvendinant 2019 – 2021 metų strateginio veiklos plano tikslus ir uždavinius bei 2019 m. veiklos planą Palangos švietimo tarnybos švietimo pagalbos specialistai vykdė šias veiklas:

|  |  |  |  |
| --- | --- | --- | --- |
| Eil. Nr.  | Veiklos pobūdis | Veiklų skaičius | Vykdytojas |
| **1.**  | **Vertinimai** |
| 1.1. Kompleksinis pedagoginis psichologinis vertinimas | 47 | Švietimo pagalbos specialistai |
| 1.2. Vaiko brandumo įvertinimas | 3 | Psichologas |
| 1.3. Raidos vertinimas DISC ir intelektinių gebėjimų vertinimas neįgalumui nustatyti | 9 | Psichologas, specialusis pedagogas |
| **2.** | **Konsultavimas** |
| 2.1. Psichologinės pagalbos teikimas (emocijų ir elgesio, bendravimo, mokymosi, krizės, smurtas, klinikinės, asmenybės savęs pažinimo augimo problemos) | 157(klientų sk.) | Psichologas |
| 2.2. Specialiosios pedagoginės pagalbos teikimas | 176 | Specialusis pedagogas |
| 2.3. Logopedo pagalbos teikimas | 70 | Logopedas |
| **3.**  | **Palangos ŠPT pagalbos specialistų šviečiamoji veikla** |
| 3.1. Seminarai ir mokymai | 5 | Švietimo pagalbos specialistai |
| 3.2. Paskaitos ir pranešimai | 3 | Švietimo pagalbos specialistai |
| 3.3. Efektyvios tėvystės įgūdžių mokymai  | 1 | Psichologas, socialinis pedagogas |
| 3.4. Atvejų aptarimai ir analizė | 2 | Švietimo pagalbos specialistai |

 Pedagogų kvalifikacijos tobulinimo renginiai.

 2019 m. buvo suorganizuoti 55 seminarai, 23 paskaitos, pravesti 1 kursai ir 1 tęstiniai mokymai, juose dalyvavo 1724 Palangos miesto ir kitų savivaldybių pedagogai. Iš organizuotų seminarų paminėtini seminarai: „Mokymosi strategijos – kaip mokyti mokinius mokytis?“, „Emocinis intelektas“, „Ikimokyklinio ir priešmokyklinio ugdymo pedagogų veiklos stebėjimas ir vertinimas“, „Aktyvaus mokymosi metodai“, „Patirtinis ugdymas lauke – žaidžiu, kuriu, atrandu“, „Olimpinių vertybių ugdymo programos mokymai“, „Kaip suprasti ir koreguoti elgesį vaikų, turinčių emocinių sunkumų“. Pravesti ilgalaikiai mokymai mokytojų padėjėjams ,,Mokytojo padėjėjas šiuolaikinėje mokykloje: veiklos sritys, profesinės kompetencijos“ (psichologė ir spec. pedagogė; 20 val.; 5 užsiėmimai). Taip pat surengti aktualūs seminarai ugdymo įstaigų administracijos darbuotojams apie dokumentų valdymo naujoves, organizuoti LL3 projekto mokymai.

 Pedagogai dalyvavo edukacinėse išvykose, jų 2019 metais buvo 7: „Sveikos gyvensenos idėjų puoselėjimas ir edukacinės erdvės“, „Kūrybiniai sprendimai edukacinėse erdvėse“, „Bendradarbiavimo modeliai siekiant mokinių pažangos Latvijos Respublikoje“ ir kt.

Gerosios patirties sklaida.

 Metodinę veiklą Palangos mieste vykdė 20 metodinių būrelių. Pedagogai vedė 4 gerosios patirties seminarus, 1 praktinį užsiėmimą, 24 atviras pamokas mokyklose, 2 atviras veiklas darželiuose, vyko 58 teminės parodos.

 Šiais mokslo metais pedagogai savo gerąja patirtimi dalinosi 14 metodinių dienų ir apskritų stalų, iš kurių paminėtinos respublikinė ikimokyklinių įstaigų metodinė diena „Fizinio aktyvumo ir sveikos gyvensenos įgūdžių formavimas ikimokykliniame amžiuje“, respublikinė metodinė diena „Vaiko raidos ir pasiekimų vertinimas. Šeimos informavimas apie vaiko ugdymo(si) pasiekimus“, logopedų, specialiųjų pedagogų metodinė diena Klaipėdos sutrikusio vystymosi kūdikių namuose, neformaliojo ir pradinio ugdymo įstaigų metodinė diena „Neformalus ir pradinis ugdymas – bendradarbiavimo galimybės“.

Projektinė veikla.

 Įgyvendinant ERASMUS+ KA1 suaugusiųjų švietimo darbuotojų mobilumo projektą „Švietimo darbuotojų kompetencijų tobulinimas įgyvendinant socialiai pažeidžiamų asmenų tėvystės įgūdžių mokymo programas“ 2 įstaigos darbuotojai (psichologė ir socialinė pedagogė) kėlė kvalifikaciją Airijoje, dalyvavo One Family organizuojamuose kursuose specialistams „Positive parenting For Changing Families“ ir 2 darbuotojai (socialinė pedagogė ir metodininkė/projekto koordinatorė) vyko darbo stebėjimo vizitui į Daniją pagal „Triple P“ programą. 2019 m. gegužės mėnesį Švietimo mainų paramos fondas atliko projekto sutarties įgyvendino auditą, pažeidimų nenustatyta, o projekto koordinatorė pakviesta į Švietimo mainų paramos fondo organizuojamą „Erasmus +“ respublikinį renginį pristatyti projektą, kaip gerosios patirties pavyzdį.

 Įgyvendintas 2014-2020 m. ES fondų investicijomis finansuojamą projektą „Saugios aplinkos mokykloje kūrimas II“. Suorganizuotos 5 paskaitos tėvams: Palangos senojoje gimnazijoje – „Jauno žmogaus auklėjimas ir branda, atsakingas savarankiškumas“; Palangos Vl. Jurgučio ir „Baltijos“ pagrindinėse mokyklose – „Vaiko motyvacija veikti, mokytis ir siekti“, Palangos pradinėje ir Šventosios pagrindinėje – „Ribos ir taisyklės šeimoje ir gyvenime“. Pravesta 10 mokymų „EQ ugdymas asmeniniam efektyvumui“ pedagogams (dalyvavo 198 pedagogai), įvykdytos 8 po 4 ak. val. grupinės konsultacijos ugdymo įstaigų direktoriams. Kuruojamas 1 etatas psichologo ikimokyklinėse įstaigose (0,5 etato liko neužimtas dėl specialistų stokos).

 Neformalus suaugusiųjų švietimas.

Palangos Trečiojo amžiaus universiteto (toliau tekste – TAU) veiklose dalyvavo 539 senjorai. Paskaitų ciklas buvo skirtas pažinti kitas šalis ir miestus, gamtines geografines sąlygas, kultūros paveldą, gamtos ir žmogaus sukurtus stebuklus. Bendros paskaitos vyko 3 kartus per mėnesį, iš viso suorganizuotos 22 paskaitos. Kartu įgyvendinta devynių krypčių papildomos veiklos: sveikos gyvensenos ir judesio, keliautojų klubo, amatų, Europos šalių šokių, chorinio dainavimo, anglų kl., vokiečių kl., informacinio raštingumo, piešimo ant šilko.

 TAU dalyviai dalyvavo edukacinėse išvykose: į Vilnių, VU Gyvybės mokslų centrą, pas biochemikę dr. Urtę Neniškytę; 2 grupės vyko į Biržus; 2 grupės lankėsi Tauragėje; 2 grupės vyko į Klaipėdos dramos teatrą.

 Palangos miesto bendruomenės pareigūnai Palangos TAU klausytojams suteikė žinių apie saugumą tamsiu paros metu, pravedė paskaitą ir įteikė apdovanojimus, skaitė paskaitą apie smurtą artimoje aplinkoje.

Palangos trečiojo amžiaus universitetas bendradarbiauja su Palangos miesto savivaldybės visuomenės sveikatos biuru. Palangos TAU dalyviai lankė sveikatai skirtus užsiėmimus.

TAU universiteto šokių kolektyvas „Jūrė“ 2019 m. sausio mėnesį dalyvavo Palangos TAU Naujų Metų vakaronėje; vasario mėnesį šventiniame renginyje „Mes tikrai mylim Lietuvą“, kuris vyko Klaipėdoje; balandžio bei gegužės mėnesiais Palangos TAU šokių kolektyvas atšventė „Jūrės“ 5-ių metų jubiliejų Palangos kurorto muziejuje; dalyvavo Mažeikiuose šokių ir dainų šventėje “Žemaitijai 800“; birželio mėnesį Joninių šventėje, kuri vyko Kretingoje; liepos mėnesį Klaipėdoje Jūros šventėje; rugpjūčio mėnesį Palangoje „Senovinės ugnies naktis“; tarptautiniame festivalyje „Palangos miestely 2019“; rugsėjo mėnesį Vilniuje tarptautiniame festivalyje „Senjorų šokių pynė 2019 m.“; lapkričio mėnesį Klaipėdoje dalyvavo Vakarų Lietuvos regiono TAU šokių kolektyvų seminare; su koncertine programa ir buvo pakviesti į Telšius šokių studijos „Pinavija“ 15-os metų jubiliejų; gruodžio mėnesį koncertavo Palangos miesto globos namuose.

Palangos TAU moterų choras „Žara“ su koncertine programa dalyvavo Palangos TAU naujametinėje vakaronėje; Kovo 11 d. koncertavo Palangos miesto globos namuose; kovo 29 d. svečių teisėmis su koncertine programa dalyvavo Palangos kurorto muziejuje, kur vyko 5-asis Palangos miesto dainuojančių mokytojų festivalis; birželio mėnesį koncertavo Mažeikiuose šokių ir dainų šventėje „Žemaitijai 800“, gruodžio mėnesį koncertavo Palangos Bočių pensijos bendrijos Kalėdinėje vakaronėje.

 3. Vadovo indėlis, tobulinant įstaigos administravimą.

 Įgyvendinant 2019 – 2021 metų strateginį ir 2019 m. veiklos planus bei siekiant užtikrinti miesto bendruomenei teikiamų paslaugų kokybę ir prieinamumą, įgyvendintos šios priemonės:

1) sudarytos sąlygos švietimo pagalbos darbuotojams tobulinti profesines kompetencijas seminaruose, stažuotėse, ilgalaikiuose mokymuose, podiplominėse studijose;

2) vykdytos projektinės veiklos: ERASMUS+ KA1 suaugusių švietimo mobilumo projektas, 2014-2020 m. ES fondų investicijomis finansuojamas projektas „Saugios aplinkos mokykloje kūrimas II“;

3) vykdytas Palangos miesto pedagogų profesinio tobulėjimo renginių organizavimas ir koordinavimas;

4) vykdytas psichologinės ir specialiosios pedagoginės pagalbos teikimas. Besikreipiančių dėl švietimo pagalbos poreikis patenkintas.

5) Palangos Trečiojo amžiaus universiteto veiklos organizavimas.

6) dalyvauta Palangos miesto savivaldybės Lyderių laiko 3 kūrybinės komandos veikloje: buvau aktyvi dalyvė konsultacijų metu, teikiau pasiūlymus pokyčio projektui; padėjau organizuoti mokymus pedagogams ir Palangos bendruomenei; pristačiau pokyčio projektą Vakarų Lietuvos savivaldybių regioniniame forume.

 Švietimo pagalbos tarnyba toliau plėtojo ryšius su socialiniais partneriais respublikoje: Nacionaline švietimo agentūra, kitų savivaldybių švietimo pagalbos tarnybomis, švietimo centrais ir pedagoginėmis psichologinėmis tarnybomis. Bendradarbiavome su visomis Palangos miesto švietimo įstaigomis, Socialinių paslaugų centru, Palangos miesto viešąja biblioteka, Kultūros ir jaunimo centru.

 Visa informacija apie Švietimo pagalbos tarnybos vykdomą veiklą pateikiama interneto svetainėje [www.palangosspt.lt](http://www.palangosspt.lt).

 4. Turto, lėšų administravimas ir valdymas.

Materialiniai ir finansiniai ištekliai buvo naudojami racionaliai, užtikrinant įstaigos veiklą.

 5. Savivaldybės ir valstybinių institucijų atliktos patikros ir jų pateiktos išvados.

 2019 m. lapkričio mėnesį Palangos švietimo pagalbos tarnyboje buvo atliktas Palangos miesto savivaldybės administracijos Švietimo skyriaus „Palangos trečiojo amžiaus universiteto veiklos“ patikrinimas.

 **Gauta išvada:**

 1. Palangos švietimo pagalbos tarnyba Palangos TAU veiklą vykdo atsižvelgdama į Lietuvos Respublikos neformaliojo suaugusiųjų švietimo ir tęstinio mokymosi įstatymą bei vadovaujasi Neformaliojo suaugusiųjų švietimo (Palangos trečiojo amžiaus universiteto) veiklos organizavimo tvarka.

 2. Palangos TAU veikla organizuojama planingai, sistemingai, siekiama plėsti veiklų formas ir turinį, didelis dėmesys skiriamas kultūrinių, pažintinių senjorų kompetencijų tobulinimui.

 3. Palangos TAU veiklos stebėsena ir kokybės vertinimas atliekamas, tačiau pasigendama gilesnės analizės.

 4. Palangos švietimo pagalbos tarnyba pasirašo su senjorais sutartis, jų registras bei lankomumo apskaita vykdoma tvarkingai.

 5. Palangos TAU veiklų viešinimas vykdomas nuolat, atnaujinant informaciją įstaigos internetinėje svetainėje. Sklaida vykdoma ir vietinėje spaudoje.

**Pateikti siūlymai:**

1. Organizuojant Palangos TAU veiklas siūlome efektyviau įtraukti senjorus, skatinant juos dalintis savo sukaupta patirtimi bei dar aktyviau dalyvauti Palangos miesto bendruomeninėje, kultūrinėje veikloje.

2. Siūlome atlikti formalią senjorų poreikių apklausą bei analizę dėl Palangos TAU veiklos organizavimo.

 6. Vadovo kvalifikacijos tobulinimas.

 2019 metais dalyvavau šiuose kvalifikacijos kėlimo renginiuose:

1) neformaliosios švietimo lyderystės programos moduliuose „Besimokantis lyderis“ (48 ak. kontaktinių val., 200 ak. savarankiško mokymosi val.) ir „Lyderio santykiai su kitais“ (48 ak. kontaktinių val., 200 ak. savarankiško mokymosi val.);

2) stažuotėse: „Susitarimai bendruomenėse siekiant kurti emociškai saugią ir ugdymuisi palankią aplinką“ Utenos rajono savivaldybėje; „Įvairūs mokyklų ir savivaldybių bendradarbiavimo modeliai mokinių mokymosi pažangos užtikrinimo srityje“ Lenkijoje/Čekijoje;

3) seminaruose: „Tobuliname pamoką drauge: naujos mokytojų kolegialaus profesinio augimo formos mokykloje“, EQ (emocinių kompetencijų) ugdymas ir sąmoningumo stiprinimas“, „Šiuolaikinis ugdymas: patirtinio mokymosi galimybės ir iššūkiai“, „Geresnės ugdymo kokybės link – tėvai ugdymosi partneriai“, „Grįžtamasis ryšys pamokoje ir vykdant gerosios patirties sklaidą“, „Mokytojo ir mokinio dialogas įgalinant mokinį“, „Bendradarbiavimas ir santykiai bendruomenėje“, „Viešieji pirkimai: naujovės“, „Dokumentų valdymo pertvarka Lietuvoje: pokyčiai ir būtiniausi darbai švietimo, savivaldybės ir kitose įstaigose“;

4) konferencijose: „Tarptautiniai projektai – galimybės suaugusiųjų švietimui ir provaikis bendruomenėms“, „Raktas į sėkmę. Lyderystė ir vadyba švietimo kaitai“, „Mokytojų procesinis tobulėjimas Bendrojo ugdymo bendrųjų programų atnaujinimo kontekste“.

Direktorė Vilma Želvienė

PRITARTA

Palangos švietimo pagalbos tarnybos

darbuotojų susirinkime 2020 m. vasario 28 d. nutarimu Nr. 1